Държавен вестник, бр. 6, 2013 г., стр. 136

СТР.  136	
Д Ъ Р Ж А В Е Н  В Е С Т Н И К 	
БРОЙ  6
I. Образование и наука
Член 1
Страните следва да насърчават сътруд­
ничеството между Българската академия 
на науките и Атинската академия въз осно­
ва на пряко споразумение и в рамките на 
финансовите възможности на двете научни 
институции.
Член 2
Страните следва да насърчават прякото 
сътрудничество между своите висши учи­
лища чрез обмен на документация, опит в 
управлението на образованието, в научноиз­
следователската дейност и др.
Член 3
Страните следва да подпомагат участието 
на своите учени и изследователи в научни 
срещи, конференции, конгреси и симпозиуми, 
организирани в другата държава.
Член 4
Ежегодно българската страна предоставя:
 – Една стипендия за пълен срок на обуче­
ние във висшите си училища за придобиване 
на образователно-квалификационна степен 
„бакалавър“ или „магистър“. Това включва 
както нова стипендия, така и продължаване 
на последната, като тя има предимство пред 
първата.
 – Една стипендия за срок 10 месеца за 
магистърска степен на висше образование, 
специализация или научни изследвания. 
Това включва както нова стипендия, така 
и продължаване на последната, като тя има 
предимство пред първата.
 – Две стипендии за участие в летен семи­
нар по език, история и култура, съответно по 
една в Софийския университет „Св. Климент 
Охридски“ и във Великотърновския универ­
ситет „Св. св. Кирил и Методий“.
Ежегодно гръцката страна предоставя:
 – Една стипендия за обучение в бакала­
върска степен във висшите им учебни заве­
дения. Това включва както нова стипендия, 
така и продължаване на последната, като тя 
има предимство пред първата.
 – Една стипендия с продължителност 
10 месеца всяка за магистърска степен на вис­
ше образование или изследване. Това включва 
както нова стипендия, така и продължаване 
на последната, като тя има предимство пред 
първата.
 – Две стипендии за участие в летни кур­
сове по език, история и култура. 
Член 5
По време на валидността на тази Про­
грама страните разменят двама членове на 
преподавателския състав на своите висши 
учебни заведения за период 8 дни всеки с 
цел изнасяне на лекции, обмяна на опит в 
областта на висшето образование и улесня­
ване на научните контакти.
Член 6
Страните следва да продължат да си сътруд­
ничат за обективното представяне на историята, 
географията и културата на другата страна в 
учебниците за началните и средните училища 
в съответствие с духа и целите на ЮНЕСКО 
и Съвета на Европа. С тази цел след размяна 
на съответните учебници ще има срещи на 
експерти от двете страни, като детайлите ще 
бъдат договорени по дипломатически път.
Член 7
Страните следва да насърчават обмена на 
информация и документация с оглед улес­
няване признаването и еквивалентността 
на дипломите, сертификатите и научните 
степени от компетентните власти съгласно 
съответните норми във всяка страна.
Член 8
Страните насърчават изучаването на езика 
на другата страна, като разменят гост-лекто­
ри по български език и литература, както и 
по гръцки език и литература, при съгласие 
на изпращащата страна и приемащите уни­
верситети.
Член 9
Всяка от страните предоставя възможност 
за записване на студенти за пълен срок на 
обучение при условията и по реда за прием и 
обучение съгласно действащото в приемащата 
страна законодателство.
Член 10
Страните следва да обменят учебни про­
грами и информационни материали относно 
образователните им системи.
Член 11
Страните насърчават участието на учени­
ци в различни образователни прояви, като 
олимпиади, балканиади и други по различни 
учебни дисциплини, както и в културни про­
яви, организирани във всяка от тях.
Член 12
Страните следва да насърчават инициативи 
в рамките на междубалканското сътрудни­
чество в областта на образованието.
Член 13
Страните следва да си сътрудничат в 
областта на ученето през целия живот в съ­
ответствие с Меморандума на Европейската 
комисия.
Член 14
Страните следва да продължат да насър­
чават разпространението на техните език и 
култура в другата страна.